དེ་ཡང་ཕྱི་ཕྱོགས་སུ་བརྙན་ཐུང་ཞིག་འབྱོར་བའི་ནང་ཁོང་གི་སྐུ་གཟུགས་ཡོངས་རྫོགས་མེ་ལྕེས་བཏུམས་ནས་རྒྱུག་བཞིན་འདུག་ཀྱང་སྐབས་དེར་ཁོང་གིས་སྐད་འབོད་ཅི་ཞིག་གནང་ཡོད་མེད་ཀྱི་ཞིབ་ཕྲའི་གནས་ཚུལ་ཤེས་རྟོགས་ཐུབ་མེད།དེ་མ་ཐག་རྒྱ་གཞུང་གི་ཉེན་རྟོག་པས་འཁྱེར་ནས་མཚན་གྱི་ཆུ་ཚོད་༡༠།༠༠ཙམ་འབར་ཁམས་སྨན་ཁང་དུ་འབྱོར་ཡོད་འདུག་ཀྱང་།ཕྱི་ཚེས་༢༤ཉིན་གྱི་ཞོགས་པ་ཆུ་ཚོད་༥།༠༠ཙམ་ལ་འདས་གྲོངས་སུ་ཕྱིན་ཡོད་འདུགརྒྱ་ནག་གཞུང་གིས་དཀོན་པེ་ལགས་ཀྱི་ནང་མིར་འབར་ཁམས་སུ་རུས་ཐལ་ལེན་པར་ཡོང་དགོས་སྐོར་བཤད་པ་ལྟར་སོང་བར་དཀོན་པེའི་རུས་ཐལ་རེད་ཟེར་བ་ཞིག་སྤྲད་ཡོད་འདུག་པ་དང་།ད་ལྟ་ཤུལ་ལུས་ནང་མི་ཉེ་འབྲེལ་ཚོས་སྐུ་གཤེགས་རྒྱལ་གཅེས་པ་ཁོང་གི་རྗེས་འཇུག་སྒྲུབ་བཞིན་ཡོད་ཅིང་།ཁོང་གི་ཕ་རྒྱ་སྐྱབས་ལ་རྒྱ་གཞུང་གིས་དཀོན་པེའི་ཆེད་དུ་སྨན་རིན་སྒོར་ཁྲི་ཁ་ཤས་སོང་ཚུལ་བཤད་ནས་འབར་ཁམས་སུ་འཛིན་བཟུང་བཀག་ཉར་བྱས་ཡོད་འདུགརྒྱལ་གཅེས་པ་དཀོན་པེ་ལགས་ནི་རྒྱ་གཞུང་གིས་དབྱེ་བགོས་བྱས་པའི་རྔ་པ་བོད་རིགས་རང་སྐྱོང་ཁུལ་རྔ་པ་རྫོང་གཅའ་ཡུལ་ཚོའི་ཕྱུགས་ལས་གོང་མ་ནས་ཡིན་ཡང་།དེང་སྐབས་རྨེའུ་རུ་མའི་རུ་ཆེན་གཉིས་པའི་རྭ་བ་ཚང་གི་བུ་མོ་སྐལ་བཟང་ལྷ་མོའི་མག་པར་བསྡད་ནས་ལོ་གཅིག་ལྷག་ཕྱིན་ཡོད་འདུགཁོང་རང་ལོ་༣༠ཡས་མས་དང་།ཕ་མིང་ལ་རྒྱ་སྐྱབས།མ་མིང་ལ་འཕྲིན་ལྡོགཁོང་ལ་སྤུན་གཉིས་དང་སྲིང་མོ་གསུམ་ཡོད་པ་ལས་སྤུན་གཅིག་རྔ་པ་ཀིརྟི་དགོན་དུ་གྲྭ་པ་ཡིན་པ།དཀོན་པེ་ལགས་ནི་ཆུང་ཆུང་སྐབས་རྔ་པ་ཀིརྟི་དགོན་དུ་གྲྭ་པ་བྱས་ཏེ་རྗེས་སུ་སྐྱ་སེར་བབ་པ་ཞིག་ཡིན་འདུགཕྱི་ཚེས་༢༤དང་༢༥གཉིས་ལ་རྔ་པ་རྫོང་ཐོག་གི་བོད་པའི་ཟ་ཁང་དང་ཚོང་ཁང་ཆ་ཚང་སྒོ་བརྒྱབ་ནས་ཁོང་དང་ཁོང་གི་ནང་མི་ཚོར་གདུང་སེམས་མཉམ་སྐྱེད་གནང་བཞིན་ཡོད་འདུག